# Személyi számítógép VAIO Fit 14E/15ESVF1432/SVF1532

## A memóriamodulok behelyezésével és eltávolításával kapcsolatos megjegyzések

Memóriamodul behelyezése, illetve eltávolítása előtt figyelmesen olvassa el az alábbi figyelmeztetéseket.

- A VAIO számítógép és a memóriamodulok precíziós alkatrészeket és elektronikus csatlakozókat tartalmaznak. A termékre vonatkozó garancia érvényességi ideje alatt a garancia elvesztésének elkerülése érdekében a következőket javasoljuk:

  - Ha új memóriamodult szeretne behelyezni a számítógépbe, forduljon a forgalmazóhoz.

  - Ha nem tudja, hogyan kell bővíteni a számítógép memóriáját, ne próbálkozzon a memóriamodul önálló behelyezésével.

  - Ne érintse meg a csatlakozókat, és ne nyissa ki a memóriamodul tartórekeszének fedelét.

- Ha segítségre van szüksége, forduljon egy hivatalos Sony szervizhez vagy ügyfélszolgálathoz. A legközelebbi központok vagy képviseletek listája itt érhető el: Az online terméktámogatási webhelyről.

- Ha önállóan végzi el a memóriamodulok behelyezését, illetve eltávolítását, VAIO számítógépe működésképtelenné válhat, fizikai sérülést szenvedhet a foglalat vagy a modul törése miatt, illetve csatlakozási hiba jelentkezhet. Ilyen esetben a javítási költségek Önt terhelik.

- Ügyeljen arra, hogy a VAIO számítógépében található memóriamodulok, belső részegységek és áramköri lapok élei ne sértsék fel ujjait vagy kezét.

- Ügyeljen arra, hogy ne akadjon bele a VAIO számítógép belsejében található vezetékekbe, mert csatlakozásuk meglazulhat vagy megszakadhat.

- Ha VAIO számítógépe bekapcsolásakor folyadék (például víz) vagy más idegen anyag található a számítógép belsejében, az tüzet okozhat. Mindenképpen távolítson el minden idegen objektumot, és helyezze vissza a memóriamodul tartórekeszének fedelét a VAIO számítógép bekapcsolása előtt.

- A Sony nem vállal garanciát arra, hogy a más gyártótól származó memóriamodulok működnek a VAIO számítógépekben. A más gyártóktól származó memóriamodulokra vonatkozó információért forduljon a megfelelő forgalmazóhoz.

- Mindenképpen kapcsolja ki VAIO számítógépét, és húzzon ki minden csatlakoztatott eszközt és kábelt, mielőtt megkezdi a memóriamodul(ok) behelyezését, illetve eltávolítását. Ha ezt nem teszi meg, azzal sérülést okozhat a memóriamodulban, a VAIO számítógépben, illetve a perifériás eszközökben.

- A memóriamodulok elektrosztatikus feltöltődésből származó kisülés miatti sérülésének elkerülése érdekében az alábbiak szerint járjon el:

  - Ne végezze a műveletet olyan helyen, ahol könnyen jelentkezhet elektrosztatikus feltöltődés (például szőnyegen).

  - Közvetlenül a memóriamodul behelyezése, illetve eltávolítása előtt érintsen meg egy, a VAIO számítógéptől független, földelt fémtárgyat az elektrosztatikus töltés elvezetése érdekében. Ne érjen a számítógép belsejében található fém részekhez.

  - Mindaddig ne nyissa ki a memóriamodul csomagolását, amíg készen nem áll a modul behelyezésére. A csomagolás megóvja a memóriamodult az elektrosztatikus kisüléstől. A modult antisztatikus tasakban vagy alumíniumfóliába tekerve tárolja.

- Ha a memóriamodult a kezébe veszi, ne érjen sem a memórialapkákhoz, sem a modul elektromos érintkezőihez.

- Ügyeljen arra, hogy a memóriamodult ne helyezze be rossz irányban a foglalatba. Ez ugyanis károsíthatja a modult és a foglalatot, továbbá tüzet is okozhat az áramköri panelen.

- A csavarhoz való méretű (azaz miniatűr) csavarhúzót használjon.

- Ne vegyen ki és ne is lazítson meg olyan csavart, amelynek eltávolítása nincs előírva.

Ugrás a lap tetejére

### Kapcsolódó témák

- Memóriamodulok behelyezése és eltávolítása
- A rendszeradatok megtekintése

Ugrás a lap tetejére