# Személyi számítógép VAIO Fit 14E/15ESVF1432/SVF1532

## Memóriamodulok behelyezése és eltávolítása

Ha emelni szeretné a számítógép műveleti sebességét vagy teljesítményét a programok párhuzamos futtatása esetén, növelje a rendszermemória méretét külön megvásárolható memóriamodulok beépítésével.

A számítógép memóriájának frissítése előtt lásd a A memóriamodulok behelyezésével és eltávolításával kapcsolatos megjegyzések fejezetet.

Ha legalább két foglalatba helyez memóriamodult, a teljesítmény javítása érdekében a rendszer kétcsatornás üzemmódra vált.

A modul típusa és a beépített memória mérete függ az ön által megvásárolt számítógép típusától.

1. Kapcsolja ki VAIO számítógépét és a perifériás eszközöket, húzza ki a tápkábelt és az összes csatlakoztatott kábelt, majd vegye ki az akkumulátort.

   Az akkumulátor eltávolításával kapcsolatosan bővebben lásd a Az akkumulátor eltávolítása fejezetet.

2. Várja meg, amíg VAIO számítógépe lehűl.

   VAIO számítógépének belsejében közvetlenül a kikapcsolás után lehetnek forró részek. Ne érjen a forró elemekhez, ha ilyenkor szereli VAIO számítógépét.

3. Terítsen le egy tiszta textildarabot vízszintes, sík felületre, és az ábrán látható módon helyezze rá a VAIO számítógépet. Távolítsa el a csavarokat keresztfejes csavarhúzó segítségével, hogy felnyithatóvá váljon a memóriamodul tartórekeszének fedele.

   A csavarok helyét az alábbi ábrán látható nyilak jelzik.

   Egyes típusokon befoglalt csavarok találhatók a memóriamodulok tartórekeszének fedelében, így azokat nem lehet eltávolítani a fedélből.

   A fedél alatt egy védőlap fedi a memóriamodult. A memóriamodul beszerelésekor és eltávolításakor a lapot fel kell emelni.

   Óvatosan emelje fel a lapot, nehogy leváljon vagy visszahajoljon.

4. Az elektrosztatikus töltés elvezetéséhez érintsen meg egy, a számítógéppel nem érintkező, földelt fémtárgyat.

   Ne érjen a VAIO számítógépe belsejében található fémrészekhez.

5. Ha nincs üres foglalat, vegye ki a behelyezett memóriamodult. Húzza meg a reteszeket a nyilakkal jelölt irányban (1). Ennek hatására a modul ferdén kipattan a helyéről. Ezután emelje ki a modult a nyíl irányában (2).

6. Vegye ki az új memóriamodult az antisztatikus tasakból.
7. A memóriamodult az élénél megfogva csúsztassa a memóriamodul-foglalatba úgy, hogy az érintkezői lefelé nézzenek, a modulon található bevágás pedig illeszkedjen a foglalatban található kis méretű illesztőtaghoz.

8. A memóriamodult az élénél megfogva kattanásig nyomja a foglalatba az ábrán látható módon.

   A foglalat mindkét végén található retesz a helyére ugrik, és rögzíti a modult. Ne érintse meg a memóriamodulon található integrált áramkörök (fekete részegységek) egyikét sem.

9. Tegye vissza a memóriamodul tartórekeszének fedelét, és rögzítse azt a 3. lépésben eltávolított csavarok visszaszerelésével.
10. Helyezze be az akkumulátort, csatlakoztassa újra az 1. lépésben kihúzott összes kábelt és perifériás eszközt, majd kapcsolja be a számítógépet.
11. Ellenőrizze, hogy rendszermemória új méretét helyesen ismeri-e fel a rendszer.

    Ha a rendszermemória jelzett mérete helyes, a memóriamodul behelyezése sikerült.

    A rendszer-információ ellenőrzéséről lásd a A rendszeradatok megtekintése fejezetet.

Ugrás a lap tetejére

### Kapcsolódó témák

- A memóriamodulok behelyezésével és eltávolításával kapcsolatos megjegyzések

Ugrás a lap tetejére