# Személyi számítógép VAIO Fit 14E/15ESVF1432/SVF1532

## Lemezek használatára vonatkozó megjegyzések (Optikai meghajtóval rendelkező típusok)

Vegye figyelembe a következőket, ha lemezt helyez be VAIO számítógépének optikai meghajtójába.

### A lemezek lejátszásával kapcsolatos megjegyzések

- A rendszerkörnyezettől függően előfordulhat, hogy DVD/BD/AVCHD lemez lejátszása közben szaggatottá válik a hang és/vagy a képi tartalom. Emellett előfordulhat, hogy egyes lemezeket nem lehet lejátszani VAIO számítógépén.

- Lemezek lejátszásakor:

  - Megnövekszik a processzor terhelése. Zárjon be minden alkalmazást az éppen használt lejátszó alkalmazáson kívül, hogy akadálytalanabb legyen a lejátszás.

  - Ne váltson másik megjelenítési kimenetre (a számítógép képernyőjéről külső megjelenítő eszközre, illetve fordítva).

### Írható lemezek lejátszásával kapcsolatos megjegyzések

- Egyes CD-lejátszók nem feltétlenül alkalmasak CD-R vagy a CD-RW adathordozón létrehozott zenei CD lemezek lejátszására.

- Egyes DVD-lejátszók nem feltétlenül alkalmasak DVD+R DL, DVD-R DL, DVD+R, DVD+RW, DVD-R, DVD-RW, illetve DVD-RAM adathordozón létrehozott DVD lemez lejátszására.

- A VAIO számítógépével létrehozott BD-R, illetve BD-RE lemezeket nem lehet olyan Blu-ray Disc eszközzel lejátszani, amely csak a BD-RE Ver.1.0 szabványt támogatja. (DVD SuperMulti Blu-ray Disc meghajtóval rendelkező típusok)

### Tippek a sikeres adatíráshoz

- Lemez írása közben ne csatlakoztasson, illetve ne is húzzon ki tápkábelt sem a tápegységnél, sem a számítógépnél.

- Az írási folyamat tovább tarthat az előre jelzettnél, mert egyes alkalmazások az írási művelettel párhuzamosan ellenőrzik is az adatokat.

- A Sony nem vállal felelősséget semmilyen olyan veszteségért vagy kárért, amely az írási művelet hibájából fakad.

Ugrás a lap tetejére