# Személyi számítógép VAIO Fit 14E/15ESVF1432/SVF1532

## Az érintőképernyő használata (Érintőképernyővel rendelkező típusok)

VAIO számítógépe működtetéséhez megkoppinthatja a képernyőt vagy ujjaival egyszerű mozdulatot végezhet.

### Alapvető műveletek

#### Kattintás (koppintás)

Koppintson ujjával egyszer az érintőképernyőre. Koppintással kiválaszthat egy gombot, például a OK és Mégse gombot vagy egy menüelemet.

#### Dupla kattintás (dupla koppintás)

Koppintson ujjával kétszer gyors egymásutánban az érintőképernyőre.

Az ikonra történő dupla koppintással alkalmazásokat, például szövegszerkesztő vagy táblázatkezelő programokat indíthat vagy megnyithat egy fájlt.

#### Elemek húzása

Helyezze ujját az érintőképernyő kívánt pontjára, majd húzza az ujját. Ezzel a mozdulattal fájlt mozgathat vagy átméretezheti az ablakot.

#### Elemek áthelyezése húzással

Érintse meg a kívánt fájl ikonját, húzza másik mappába, ablakba vagy alkalmazásikonra, majd emelje fel az ujját a képernyőről. Ezzel a mozdulattal fájlt mozgathat vagy másolhat.

### Speciális műveletek

VAIO számítógépe működtetéséhez ujjaival egyszerű mozdulatot (kézmozdulatot) végezhet.

A kézmozdulatra adott válasz az alkalmazástól függ.

#### Jobb gombos kattintás (érintés és tartás)

Érintse meg és tartsa megérintve az érintőképernyő kívánt pontját néhány másodpercig, majd emelje fel ujját a képernyőről. A megérintett ponttól függően különféle menük jeleníthetők meg.

#### Görgetés

Érintse meg és húzza az ablak, például az Internet Explorer ablakának görgethető részét. Az ablak görgetéséhez a kijelölt ablak függőleges görgetősávjának csúszkáját is húzhatja.

#### Képek, például fényképek nagyítása vagy kicsinyítése (fókuszálás)

Két ujját húzza egymás felé az érintőképernyőn képek, például fényképek nagyításához a Fényképek képernyőn. Ha távolítja a két ujját, nagyobb lesz a kép, ha közelíti, kisebb.

#### Képek, például fényképek elforgatása (forgatás)

Képek, például fényképek forgatásához tegye két ujját az érintőképernyőre, és húzzon velük köröket. A képek forgathatósága a használt alkalmazásoktól függ.

#### Kijelölés simítással

Húzza ujját rövid távolságra abban az irányban, amerre a képernyő nem görgethető.

Kijelölhet egy elemet, például egy alkalmazás mozaikját vagy egy képet.

Ugrás a lap tetejére